Udi hte galang ta n mai sha ai sha hpa myu 7
不能和鸡蛋同时食用的7种食物
时间:2015-01-29 18:01:29 来源:德宏团结报
Udi ko na danbeji go masha hkum hkrang e jashon la loi ai lu sha dat n-gun rai nga ai.
Raiyang, lawu de na sha hpa myu 7 go udi hte galang ta n mai sha ai.
1. Udi sha ngut ai hpang ahtang n mai sha ai.
Shara lo malo hta go udi hte ahtang shadu sha sha rai ma ai, hkrak tsun ga nga jang, shing rai yang udi danbeji ko na ankyison go kohtangkyilaianson byin tai wa ai bo arai tai mat sai. Arai ndai bo go masha hkum hkrang e jashon la yak ai re majo, hkum hkrang hkamja na matu akyu n nga mat sai.
2. Udi sha ngut ai hpang sabyin si gaba hkum sha
Udi sha ngut ai hpang sabyin si gaba sha yang n song yang go nang wa chye ai, song jang go pu kan gan hpye machyi wa, sinwop hta nlung rong wa rai chye ai. Mayu na hku tsun ga nga jang, ndai sha hpa myu lahkong hpe sha gayau jang madon, kan mase, kan machyi re pu kan hpye ana byin pru wa chye ai. Dai majo sha ai hpang hkying hkum 1~2 laman hta go aban madon kau ra ai. Hka gahtet hte jum tsing la nna, lagyi jang lu bang dat na, lama n madon jang go lo lo lang lu nna lau lau madon kau ra ai, shing nrai shanam adep mani la nna shanam jahku hpe hka hpunlum hte gayau lu na. Lama sha ai aten loi na mat sa yi nga jang go, kan mase tsi sha nna lau lau mase kau ra ai.
3. Udi sha ngut ai hpang njang lasi jahku n mai lu ai
Jahpot manap shagu, ganu tai nga ai ni go gasha hpe manap shat atsom sha galo jo nga ai. Dai go gasha hpe lu sha dat n-gun grung grung jashon la shangun mayu ai bungli rai sai. Shing rai ganu lo malo ni go lasi jahku hta udi bo bang nna shadu ya nga ma ai. Shing nrai ma gasha udi sha ngut ndot ko lasi jahku bai jo lu rai nga ai. Hkrak tsun ga nga jang, shi hpe hkrai lu yang lu sha dat n-gun grai ja ai lasi jahku ko na yidanbemui ngu ai arai myu mi go, udi hpro ko na dande hte jom hkrum hkat jang, lu sha dat n-gun hpe shagrit shayom kau ya chye nga ai, shing rai jang udi hte lasi jahku na lu sha dat n-gun yong grit yom mat sai.
4. Udi sha ngut ai hpang njang shangma shan, brangtai shan n mai sha ai
Udi go shangma shan, brangtai shan re hte galang ta n mai sha ai. Galang ta sha sa yi nga jang, kan mase wa ai.
5. Udi sha ngut ai hte taubren shan n mai sha ai
Udi sha ngut ai hpang njang taubren shan sha yang nang wa chye ai. Awo wo ai ni mung tau bren shan n mai sha ai. Ma hkum num ni hte shinggyim no rong ai num ni mung n mai sha ai.
6. Udi sha ngut ai hpang njang hpye yat tsi n mai sha ai
Udi hta go danbeji lo lo rong ai, hpye yat ana ok nga ai ten hta, danbeji jashon la na hpe sadi ra ai, udi sha ngut ai hpang ko tsi n mai sha ai hpe matsing da u. Grau nna go shat rin lam ana lu, kan mase re ni go, grau nna u di n mai sha ai. Mahtang u di ko danbeji lo ai rai nna, pu kan lit shali dat ya chye nga ai, shing rai jang tsi n-gun mung shayom kau ya sai, grai nna go kan mase ai ni rai nga ai. Lama gaga ana, ga shadon nsa sa lam hkrang, jit lam hkrang re rai yang go, sha tim gade wa wa-hkye hkra ai lam n nga ai.
7. Udi sha ngut ndot ko hpa-lap n mai lu ai
Masha lo malo ni go udi sha ngut ai hpang ko hpa-lap lu chye ma ai. Grau nna go hpa-lap hte yup mayu ai shabran ra ai ni. Rai yang ndai shaloi, nang n myit madom ai lam mi nga ai, dai go udi sha ngut ndot ko hpa-lap lu yang hkumhkrang hkamja na matu akyu n nga mat ai bungli rai sai. Mahtang udi hta go ruson grai rong ai, ruson hte udi ko na danbeji gahkyin jang ginchyup wa chye ai ruson danbeji byin tai mat chye nga nna, pu shamu ai hpe lanyan kau shangun sai majo, maza mala ni apu ko hkring rong nga ai aten shana kau ya sai, shing rai yang kan chyat wa chye ai hta n-ga, ningtuk rong ai arai hpe masha hkum hkrang de jashon bang la nna, masha hpe ana mung no shaok dat chye nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hant zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn